Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 410

3. félévében meghatározza a választható témaköröket a kötelezően oktatott szakmai alapozó modulok, szakmai modulok és a szakirány részét képező modulok ismeretanyaga alapján. A hallgató joga, hogy a megadott témakörökön kívül is javaslatot tegyen a szakdolgozat témájára. A hallgató szakdolgozatául választott témájának címét és a dolgozat vázlatát az intézmény által meghatározott időpontig jóváhagyásra beadja a kijelölt oktatónak. A képzésért felelős egység oktatói ezt a hallgatóval történt egyeztetés alapján jóváhagyják, vagy javaslatot tesznek a megváltoztatására. A szakdolgozat tükrözze a jelölt felkészültségét, tárgyi tudását és szintetizáló képességét az alábbi főbb területeken: — a kereskedelmi vállalkozások, valamint termelő vállalatok kereskedelmi egységeinek létesítésével, működésével és megszüntetésével kapcsolatban, — a kereskedelmi-piaci tevékenységekkel összefüggő pénzügyi, jogi, munkaügyi, számviteli, áruismereti feladatok vonatkozásában, — a piaci mechanizmusok érvényesülésével, törvényszerűségeivel, a kül- és belpiaci sajátosságokkal összefüggésben, — a kereskedelmi marketing tevékenységet illetően, — a kereskedelmi tevékenység egyes speciális, a hallgatók által felvett szakirányához kapcsolódó feladatok érvényesítésében, lehetőségeiben. Követelmény A jelölt legyen képes a választott témakör komplex, önálló, a képzés során elsajátított alapozó, szakmai és speciális szakmai ismeretek alkalmazásán alapuló feldolgozására. A szakdolgozat tükrözze a hallgató egyéni véleményét. A megfelelő tartalom mellett jellemezze a logikus szerkesztés, választékos stílus, a felhasznált szakirodalom korrekt megjelölése, a kereskedelmi-piaci tevékenység terminológiának pontos használata. 1998/39. szám

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes